ART. 25

 *,, (2) Persoana eliberată sau destituită din funcţie potrivit prevederilor alin. (1) sau faţă de care s-a constatat existenţa conflictului de interese ori starea de incompatibilitate este decăzută din dreptul de a mai exercita o funcţie sau o demnitate publică ce face obiectul prevederilor prezentei legi, cu excepţia celor electorale, pe o perioadă de 3 ani de la data eliberării, destituirii din funcţia ori demnitatea publică respectivă sau a încetării de drept a mandatului.*

 *Dacă persoana a ocupat o funcţie eligibilă, nu mai poate ocupa aceeaşi funcţie pe o perioadă de 3 ani de la încetarea mandatului. "*

Astfel, prima teză a alineatului doi precizează faptul că persoana eliberata din funcție urmare a constatării incompatibilității este decăzută din dreptul de a ocupa o funcție timp de trei ani, cu excepția celor electorale. **Iar în a doua teză, legiuitorul menționeză expres că daca acea persoană a ocupat o funcție eligibilă, nu mai poate ocupa aceeași funcție pe o perioada de trei ani.**

Mircea Diaconu se află sub interdicția expresă prevăzută de lege pentru a ocupa o funcție eligibilă, cum este funcția de europalamentar, mandatul de deputat al acestuia a încetat de drept prin efectul unei hotărâri judecătorești definitive și irevocabile prin care s-a stabilit starea de incompatibilitate.

**În a doua teză a alineatului 2 din articolul 25, legiuitorul a făcut referire expresă cu privire durata interdicției precum și cu privire la identitatea sub aspectul naturii funcţiei, respectiv funcţie eligibilă.** Or, prin funcţie eligibilă se înţelege orice funcţie aleasă.

**Apreciem că prin sintagma “aceeaşi funcţie” din textul alin. (3) al art. 25 din actul normativ menţionat, legiuitorul nu a avut în vedere identitatea calităţilor ce fac parte din categoria funcţiilor eligibile, ci identitatea sub aspectul naturii funcţiei, respectiv funcţie eligibilă ori altă funcţie sau demnitate publică.**

Or, **prin funcţie eligibilă se înţelege orice funcţie aleasă. În textul legal nu se face distincţie între funcţiile eigibile din cadrul autorităţilor publice locale şi cele din cadrul autorităţilor publice centrale sau ale Parlamentului european instituind doar faptul că persoana faţă de care s-a constatat definitiv starea de incompatibilitate, dacă aceasta a ocupat o funcţie eligibilă, nu mai poate ocupa o astfel de funcţie pentru o perioadă de 3 ani.**

**A admite o interpretare contrară**, în sensul că textul de lege se referă la posibilitatea subiectului aflat în stare de incompatibilitate de a ocupa o funcție electorală, (funcție nedefinită în niciun act normativ în vigoare, referirile din Constituție și alte legi fiind la drepturi electorale), **ar conduce la lipsirea de efecte a normei juridice.**

**Or, principiile care stau la baza prevenirii conflictului de interese şi al incompatibilităţilor în exercitarea funcţiilor publice sunt imparţialitatea, integritatea, transparenţa deciziei şi supremaţia interesului public**. Prin urmare, scopul normelor juridice incidente fiind unul preventiv, cât şi sancţionator pentru anumite activităţi desfăşurate pe durata mandatului, urmăreşte în cazul funcţiilor eligibile **interdicţia de a ocupa o funcţie care presupune un vot de încredere pentru ocuparea acesteia.**

**Prin urmare, dacă persoana a ocupat o funcţie eligibilă, nu mai poate ocupa o astfel de funcţie pe o perioadă de 3 ani de la încetarea mandatului**. Această dispoziţie, în mod evident, trebuie să fie aplicată în înţelesul întregului articol, având în vedere faptul că intenţia legiuitorului a fost aceea de a sancţiona persoanele care se fac vinovate de încălcarea regimului juridic privind incompatibilităţile.

**De asemenea, în conformitate cu art. 16 din Legea fundamentală, care consacră principiul egalităţii în faţa legii şi a autorităţilor publice, apreciem că nu poate exista un tratament juridic distinct pentru cei care ocupă funcţii publice sau de demnitate publică şi faţă de care s-a constatat definitiv starea de incompatibilitate.**

În lumina celor de mai sus, precizăm și următoarele aspecte:

 **Drepturile electorale** sunt drepturi exclusiv politice, care apartin doar cetatenilor ( cu

exceptia cetatenilor comunitari), spre deosebire de libertatile social-politice (libertatea

constiintei, libertatea de exprimare, libertatea de asociere) care apartin si necetatenilor.

O clasificare a drepturilor electorale:

* **dr. electorale fundamentale** – prevazute in constitutie (dreptul de a alege, dr. de a fi ales, dr. de revocare din functie a alesului)
* **dr. electorale ordinare**: **de a verifica inscrierile în listele electorale**, de a face

întâmpinari împotriva omisiunilor, a înscrierilor gresite si a erorilor, **de a contesta**

**candidaturile etc.**

Sistemul electoral este format din ansamblul normelor electorale, **adicǎ al acelor norme juridice care reglementeazǎ dreptul de a alege şi dreptul de a fi ales in organele reprezentative ale statului impreunǎ cu procedurile specifice acestui scop.**

**Scopul fundamental al instituirii procedurilor care reglementează organizarea drepturilor electorale este acela de a conferi LEGITIMITATE.**

**În acest sens, Legiuitorul a statuat condiții cu privire la exercitarea dreptului de a fi ales.** Aceste condiții de regăsesc și în actul normative care reglementează organizarea și desfășurarea alegerilor, respectiv Legea nr. 33/2007- **Republicată privind organizarea şi desfăşurarea alegerilor pentru Parlamentul European.**

**Acest act normativ prevede două dispoziții cu efect asupra prezentului punct de vedere:**

* **referirea la sintagma ,, *eligibil comunitar* ", conform art.**  5 (3) **Prin persoană eligibilă comunitar se înţelege orice cetăţean al unui stat membru al Uniunii Europene care are dreptul de a fi ales pentru Parlamentul European,** având domiciliul sau reşedinţa în România, în conformitate cu dispoziţiile prezentei legi.
* Condiția ca eligibilul comunitar să nu fie decăzut ***din dreptul de a fi ales în statul membru de origine în baza unei hotărâri judecătoreşti individuale sau a unei decizii administrative, sub condiţia ca aceasta din urmă să facă obiectul unor căi de atac, conform art. 14***  alin 1 litera c),, *(1****) Propunerea de candidatură sau cererea de admitere a candidaturii independente*** *a cetăţeanului unui stat membru al Uniunii Europene, altul decât România****, trebuie să fie însoţită, pe lângă documentele prevăzute la art. 16 sau art. 17, după caz, de o declaraţie pe propria răspundere care să precizeze următoarele:***

 *c****) că nu a fost decăzut din dreptul de a fi ales în statul membru de origine în baza unei hotărâri judecătoreşti individuale sau a unei decizii administrative, sub condiţia ca aceasta din urmă să facă obiectul unor căi de atac;***

**De asemnea, apreciem că interdicția stabilită de legiuitor este și un efect al hotărârii judecătorești definitive și irevocabile prin care s-a constatat starea de incompatibilitate și care a stat la baza eliberării acestuia din calitatea de deputat ( funcție eligibilă pe care acesta a ocupat-o).**

**Invederăm faptul că hotărârea judecătorească, desemnează tocmai rezultatul activităţii judiciare, reprezintă fără îndoială cel mai important act al justiţiei. Hotărârea judecătorească, în general, reprezintă un mijloc eficient de restabilre a ordinii de drept democratice şi de eficientizare a normelor de drept substanţial. Forţa executorie a hotărârii judecătoreşti este un efect intrinsec al acesteia. Pe cale de consecinţă, ordinea juridică internă a statului ar deveni iluzorie dacă s-ar permite ca o decizie judiciară definitivă şi obligatorie să devină inoperantă.**

O hotărâre judecătorească odată intrată în puterea de lucru judecat nu poate fi reformată decât în condiţiile strict şi limitativ prevăzute de lege, principiul securităţii raporturilor juridice impunând respectarea întocmai a celor dispuse de instanţa de judecată, în caz contrar actul administrat fiind lipsit de finalitate, ideea de dreptate devenind astfel iluzorie.

**În concluzie, raportându-ne la situația de fapt, anume aceea că Mircea Diaconu a ocupat o funcție eligibilă care a încetat de drept**  prin decizia Înaltei Curți de Casație și Justiție privind stabilirea **stării de incompatibilitate**, în conformitate cu dispozițiile art. 25 alin 2 teza a doua din Legea nr. 176/2010, coroborat cu dispoziițe art. 5 și 14 din lege anr. 33/2007, **este evident faptul că nu sunt îndeplinite condițiile legale pentru ca acesta să candideze pentru a ocupa o funcție eligibilă.**